**אלכס דנציג** (בפולנית: **Alex Dancyg**; נולד ב-1948) הוא היסטוריון ישראלי יליד פולין, מחנך ביד ושם, חקלאי ותומך פעיל בדיאלוג פולני-יהודי. דנציג הוא חבר קיבוץ ניר עוז, נחטף בטבח בניר עוז.

ביוגרפיה
--------

דנציג נולד בוורשה שבפולין בשנת 1948 להורים ניצולי השואה. בשנת 1957 הוא ומשפחתו עלו ארצה. הוא הצטרף לתנועת הנוער השומר הצעיר ושירת בצבא ההגנה לישראל. הוא קיבל תואר בהיסטוריה והקים משפחה בקיבוץ ניר עוז.

בשנת 1986 ביקר דנציג במחנה המוות אושוויץ והחל לפעול בחינוך בנושא השואה והיחסים הסבוכים שבין פולין והיהודים.

בשנת 1990 החל לעבוד עם משרד החינוך ויד ושם בהכשרת מדריכי מסעות נוער לפולין. דנציג הכשיר מאות מדריכים והשפעתו על תחום המסעות לפולין היא עצומה. דגשי החינוך שלו כללו את העולם היהודי שהתקיים בפולין לפני השואה ושנחרב בשואה, ואת תרבות פולין, כיבוש פולין בידי הגרמנים ורצח העם שעברו שלושה מיליון פולנים קתולים בידי גרמניה במלחמת העולם השנייה. עבודתו ביד ושם כללה גם הרצאות ומפגשים עם אנשי חינוך, כמרים וסטודנטים מפולין ומישראל, בהם קז'ימייז' סמולן. דנציג הוביל תוכנית שבמסגרתה תלמידים מ-120 בתי ספר ישראליים ופולניים נפגשו אלה עם אלה במהלך טיולי בתי ספר ישראליים לפולין.

דנציג כתב שני ספרים: מדריך למסייר בוורשה (2005, בשיתוף עם בתיה דביר) ומדריך למסייר בקרקוב (2003). הספרים יצאו לאור בהוצאת מורשת.

דנציג זכה במספר פרסים, כולל אות כבוד של קרן התרבות הפולנית (Polcul Foundation) ב-2013, פרס ועדת החינוך הלאומית - אות הכבוד הגבוה ביותר של משרד החינוך הפולני - וצלב הכבוד מכסף (Cross of Merit) (אנ') מנשיא פולין לך קצ'ינסקי. הוא היה איש מחלקת ההדרכה בתנועת השומר הצעיר. הוא השתתף בתוכנית חינוכית משותפת לשומר הצעיר ובני עקיבא שכללה חוג לימוד משותף ומפגשים מרמת ההנהגות ועד לרמת החניכים בסניפים. שיתוף הפעולה זיכה את דנציג ושותפיו בפרס שר החינוך.

החטיפה לעזה
-----------

ב-7 באוקטובר 2023, עם תחילת מלחמת חרבות ברזל, נחטף דנציג על ידי מחבלי חמאס מקיבוץ ניר עוז. התכתובת האחרונה לפני החטיפה היה הודעת טקסט ששלח לבנו יובל, בערך ב-8:30 בבוקר, ובה סיפר דנציג על המצב בקיבוץ.

בנו ונכדיו של דנציג שרדו את המתקפה כשהסתתרו במקלט. גרושתו החזיקה את דלת הממ"ד סגורה במשך שבע שעות, והגנה על עצמה ועל שלושת נכדיה.

ציורי קיר עם ההאשטאג "StandWithAlex" צוירו בוורשה כחלק מקמפיין שנועד ליצור לחץ לשחרורו.
בתאריך 9.3.2024 דובר ארגון הטרור חמאס הודיע כי אלכס נרצח בשבי בעזה. נכון להיום, אין אימות מגורמי הביטחון הישראלים.

קישורים חיצוניים
----------------

ויקישיתוף מדיה וקבצים בנושא **אלכס דנציג** בוויקישיתוף
* קורות חייו של אלכס דנציג (באנגלית)

הערות שוליים
------------

1. 1 2  "Alex Dancyg (b. 1948) - Lexicon - NN Theatre". *teatrnn.pl* (באנגלית). נבדק ב-2023-11-27.
2. 1 2  "Alex Danzig: Fears grow for much-loved historian kidnapped by Hamas" (באנגלית בריטית). 2023-10-18. נבדק ב-2023-11-27.
3. ↑  "Alex Dancyg (b. 1948) - Lexicon - NN Theatre". *teatrnn.pl* (באנגלית). נבדק ב-2023-11-27.
4. ↑  "My friend Alex Danycg, 75, is held hostage in Gaza". *The Jerusalem Post* (באנגלית). 2023-10-30. נבדק ב-2023-11-27.
5. ↑  אלכס דנציג בפאנל ביד ושם בנושא the shoah and Jewish identity:The Educational Impact of Trips to Poland and Other Memorial Sites, בהנחיית אורית מרגליות, 17 באוג׳ 2017
6. 1 2  "Taken captive: Alex Dancyg, murals painted for Holocaust educator". *Times of Israel*. 22 באוקטובר 2023. `{{cite web}}`:  (עזרה)
7. ↑  "My friend Alex Danycg, 75, is held hostage in Gaza". *The Jerusalem Post* (באנגלית). 2023-10-30. נבדק ב-2023-11-27.
8. ↑  Dillon, Kassy (2023-10-26). "'We have no time': Elderly Holocaust educator kidnapped by Hamas needs critical medication, son says". *Fox News* (באנגלית). נבדק ב-2023-11-27.
9. ↑  "Taken captive: Alex Dancyg, murals painted for Holocaust educator". *Times of Israel*. 22 באוקטובר 2023. `{{cite web}}`:  (עזרה)
10. ↑  "Poles campaign for return of Holocaust educator, 75, taken hostage by Hamas". *Times of Israel*.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301730105171
* ISNI: 0000 0000 6657 354X
* LCCN: no2004051274
* VIAF: 31706829
* WorldCat (עם VIAF): 31706829

 |